| Augustijonų gatvė |
| --- |
|  |
| Augustijonų gatvė |
| **Gyvenvietė** | Vilnius |
|  |
| **Ilgis** | 0,17 km |
| **Pradžia** | Senamiestis |
| **Pabaiga** | Senamiestis |
| **Miesto dalys** | Vilniaus senamiestis |

  

**Augustijonų gatvė** – smulki (D kategorijos, pagalbinė) Vilniaus senamiesčio gatvė.

Istorija
--------

Gatvė yra senoji Medininkų kelio atšaka, besidriekusi dabartinėmis Šv. Kazimiero ir Augustijonų gatvėmis į „Civitas Ruthenica". Augustijonų gatvės dešinėje pusėje (einant link miesto centro) 1979 metais buvo aptikti L raidės formos gotikinio pastato trys skirtingų laikotarpių rūsiai ir aptvarinės mūro sienos liekanos. Pastatas statytas po 1437 metų. Augustijonų gatvės Nr. 6 bokštinio namo kiemo rytinė kraštinė buvo 36 m ilgio, pietinė – 26 m, vakarinė – 44 m, šiaurinė – 26 m.

~1670 m. šioje vietoje pastatyta Karmelitų medinė koplyčia (bažnyčia). Ji 1675m. su priklausančiais 2 sklypais Savičiaus g. atiteko broliams augustinams, nuo 1673 m. gyvenusiems Vilniuje iš išmaldos, ieškojusiems vietos įsikurti. 

XVIII a. pastatytas Augustijonų vienuolynas, bažnyčia, gyvenamasis namas, administracinis pastatas. Pastatų kompleksas dabar vadinasi Vilniaus augustinų vienuolyno ansamblis.

1991 m. Vilniaus miesto savivaldybės taryba kompleksą perdavė Lietuvos katalikų mokytojų sąjungai. Ši Dalyje pastatų planavo įkurti gimnaziją-licėjų. Augustijonų gatvėje 2010 metais įsikūrė VšĮ „Savitri" jogos centras, dabar vad. „Mai Ram Yoga" ašramas (Vadovė Greta Vosylienė), vegetarų kavinė „Vegafé". Gatvėje šiuo metu yra išlikusios rūsių liekanos (pagrindiniai statiniai, statyti XIV–XVI amžiuose, stovėjo mūrine tvora apribotame sklype).

Savybės
-------

Ribojasi su Šv. Kazimiero ir Savičiaus gatvėmis. Pavadinta vienuolių augustijonų vardu. Priklauso Senamiesčio seniūnijai. Gatvės ilgis siekia apie 170 metrų. Artimiausias yra Vilniaus 1-asis paštas (adresas: Vokiečių g. 7). Pašto kodas: 01127. Gatvės danga – akmenų grindinys (nuo Savičiaus g.), trinkelės. Gatve eismas leidžiamas, ribojamas dėl renginių, statybos darbų gretimose gatvėse.

### Namai

Gatvėje yra 4 namai (adresai). Lyginiais numeriais yra 3 namai, nelyginiais – 1. Mažiausias namo numeris yra 3, didžiausias – 8.

Su raidėm yra vienas adresas (Augustijonų g. 4A). 1979 m. architektas Sigitas Benjaminas Lasavickas Augustijonų g. identifikavo bokštinį namą (vieną iš 6 tokių namų Vilniuje). Jį tuomet pavadino „turmhauzu", įvesdamas šią sąvoką į Lietuvos mokslinę terminologiją.

Ankstesni pavadinimai
---------------------

* Siauroji gatvė
* lenk. *Augustiańska*
* lenk. *Augustjański zauł.*
* rus. *Св. Казимирский*

Organizacijos
-------------

* BĮ Vilniaus Vytauto Didžiojo gimnazija (Augustijonų g. 8/10)
* Vilniaus jėzuitų gimnazija (kiemo siena)
* „Mai Ram Yoga" ašramas Vilniuje, Jogos centras (Augustijonų g. 2)
* Vegetarų kavinė „Vegafé" (Augustijonų g. 2)
* VŠĮ „Savitri" (Savičiaus g. 13-3/Augustijonų g. 2-3)
* IĮ R. Mikšėno dizaino – projektavimo firma (Augustijonų g. 4)

Galerija
--------

* Vilniaus jėzuitų gimnazijaVilniaus jėzuitų gimnazija
* Vilniaus Vytauto Didžiojo gimnazijaVilniaus Vytauto Didžiojo gimnazija
* Augustijonų gatvėAugustijonų gatvė
* Augustijonų gatvėAugustijonų gatvė
* Augustijonų gatvėAugustijonų gatvė

Šaltiniai
---------

1. ↑  Bokštiniai namai Vilniuje[neveikianti nuoroda] (Irma Kaplūnaitė, Fumito Tomoi, Lietuvos istorijos institutas)
2. ↑  Vilniaus augustinų vienuolyno ansamblis ir jo istorija Archyvuota kopija 2007-11-03 iš Wayback Machine projekto.
3. ↑  A. Kubiliaus uošvienės atkurtos sąjungos sąskaita areštuota, o teisme – milijoninis ieškinys
4. ↑  Apie Mai Ram Yoga ašramą
5. ↑  Augustijonų gatvės rūsių liekanos
6. ↑  Augustijonų gatvė (Vilnius21.lt)
7. ↑  Vilniuje bus draudžiamas eismas Augustijonų gatve
8. ↑  Sekmadienį Kalėdų bėgimo metu Vilniaus gatvėse bus laikinų eismo ribojimų
9. ↑  Lasavickas S. …, Lietuvos istorijos instituto archyvas (LIIA), f. 1, b. 724, p. 28 (725 p.).
10. ↑  Vilniaus Vytauto Didžiojo gimnazijos tinklalapis
11. ↑  Jogos centras „Mai Ram Yoga" ašramas Vilniuje
12. ↑  Vegetarų kavinė „Vegafe"
13. ↑  Kavinė „Vegafe": vegetarų šventovė gydo sielą Archyvuota kopija 2016-01-25 iš Wayback Machine projekto. (Lietuvos rytas)

Nuorodos
--------

|  |  |
| --- | --- |
|  | **Vikiteka: Augustijonų gatvė** – vaizdinė ir garsinė medžiaga  |

* Augustijonų gatvė (Wikimapia)